Natalija Nariškina
Natalija Kirilovna Nariškina (1. septembar 1651 – 4. februar 1694) bila je ruska carica od 1645. do 1676. godine, kao supruga cara Alekseja I. Postala je druga supruga cara Alekseja I 1. februara 1671. Carski par imao je troje djece, dvije carevne i budućeg cara Petra. Car Aleksej umro je 1676. te ga je naslijedio najstariji sin iz prvog braka, Fjodor III. Godine 1682. umire i sam Fjodor, te tako Natalijin sin postaje car, a ona njegov regent. Otac joj je služio kao savjetnik tokom regentstva. Dva Natalijina brata poginula su u pobuni 15. maja 1682, a njen je otac bio prisiljen zarediti se. Nakon ove pobune Nataliju je na mjestu regenta zamijenila njena pastorka, kćerka Alekseja I iz njegovog prvog braka i polusestra Petra Velikog, Sofija Aleksejevna. Za vrijeme Sofijine vlasti Natalija je živjela u siromaštvu. U augustu 1689. Petar je preuzeo carsku vlast od polusestre, te se Natalija ponovo vratila na dvor. Umrla je 4. februara 1694. nakon kratke bolesti.